gl en es gl en gl ast gl en gl gl gl gl gl gl gl gl gl gl it gl en gl gl en en gl en gl ast gl en gl gl gl gl gl gl gl gl gl gl it gl en gl gl en en gl gl it gl gl gl gl gl gl gl gl gl gl sv gl gl es gl gl pt gl gl it gl gl gl gl pt es pl es it it ru en en es en es gl fr en en
Unha semana de éxitos para Matriuska Producións – Asociación Galega de Productoras Independientes
agapi Marzo 5, 2021 Marzo 5, 2021
Home Actualidade Unha semana de éxitos para Matriuska Producións
‘María Solinha’ comeza a súa andaina en autocines neste 2021
Xa se coñecen os finalistas na XIX Edición dos Premios Mestre Mateo
agapi Actualidade | Destacadas Actualidade Marzo 5, 2021 Marzo 5, 2021
Esta foi unha semana intensa para Matriuska Producións, por unha banda estiveron nos Premios Feroz co nomeamento ao mellor documental de Patricia Peréz e Heidi Hassan  “A media voz”, e tamén no Co- Production Market da Berlinale con “ Matria”, a ópera prima de Álvaro Gago.
Aínda que non gañaron nos Premios Feroz, afirman que o simple feito de estar nomeados foi un gran peche para este proxecto, así nolo conta Daniel Froiz: “O proceso das películas é moi longo, esta foi unha coprodución internacional entre catro países, Francia, Suíza, Cuba e España. Empezamos gañando no IDFA de Amsterdam e no Festival da Habana como mellor documental, logo veu unha pandemia mundial que deixou todo un pouco nunha paréntese, e despois chegou o outono onde se produciu un embude de festivais, houbo semanas que estabamos en 3 países á vez, así que pechar con este nomeamento foi unha gran alegría”.
Ademais do éxito entre a crítica e os festivais, o documental tivo tamén unha gran acollida nas salas de cinema, chegou a estar 6 semanas en Barcelona e 4 en Madrid, algo que segundo en palabras en Froiz “é todo un éxito para un documental, por desgraza as salas de cinema non adoitan ser o lugar natural do documental, así que conseguir chegar a poder estar en salas foi todo un logro” Agora aínda queda o percorrido polos circuítos culturais e logo “A media voz” estará dispoñible en Filmin.
Preguntámoslle a Daniel Froiz sobre onde radica o éxito deste documental e teno moi claro: “En primeiro lugar é unha película que está moi ben feita porque as directoras fixeron un traballo incrible, partindo dun cinema naturalista souberon utilizar moi ben as ferramentas cinematográficas para saber narrar con emoción esta historia. Ademais, é un documental que fala da maternidade e a non maternidade, do amor e desamor, do arraigamento, a emigración, a amizade…son temas que conectan desde moi dentro con moita xente”.
A outra das grandes alegrías para Matriuska Producións esta primeira semana de marzo é que están no Co- Pruduction Market da Berlinale coa primeira longametraxe de Álvaro Gago “Matria”. A película leva o mesmo título que a curta que a viu nacer e que gañou o gran premio do xurado no Festival de Sundance. A longametraxe conta xa co apoio da Xunta de Galicia, o ICAA, a TVG e Movistar na produción nacional, coproducen con Ringo Media e Avalon quen ademais se encargará da distribución. A película retoma o personaxe de Ramona para falar da muller galega, da nosa Galicia e a súa maneira tan particular de funcionar, e que se rodará na zona de Vilanova este próximo outubro.
Ademais en Matriuska Producións están xa cos últimos procesos de posprodución para terminar “Qué hicimos mal” de Liliana Fernández, película coa que esperan estar nun gran festival este 2021, aínda que como afirma Daniel “é un ano complicado, por que todos os festivais están a bailar de data polo que a estratexia de estreas é máis complicada. Aínda que o importante é que estamos moi contentos co resultado da película, e cremos que vai gustar moito”.
Agapi organiza, coa colaboración do OUFF, o I Encontro Estatal da Plataforma Audiovisual de Produtoras
‘A Casa de Papel’ abre en A Coruña a temporada de charlas-coloquio da Asociación Sindical Galega de Guionistas (AGAG)
A serie documental galega ‘The great way’ (O Gran Camiño) será emitida en 38 países
A animación máis presente que nunca
A reserva de stands para Culturgal 2022 abre esta tarde ás 16h
Suscríbete ao noso Boletín
Por favor, deixa este campo baleiro
Mantemos os teus datos en privado e so os compartimos cós terceiros que fan posible este servicio. Lee a nosa política de privacidade.
Revisa a túa bandexa de entrada ou a carpeta de spam para confirmar a túa suscripción.
Rúa das orfas 23, 1º
15703 Santiago de Compostela
telf: +34 981 577 747
Powered by Roseta & WordPress.
©2022 Asociación Galega de Productoras Independientes
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies, pinche el enlace para mayor información.plugin cookies
[ Placeholder content for popup link ] WordPress Download Manager - Best Download Management Plugin